Βουλή 2004

Στην Βουλή που προέκυψε από τις εκλογές της 7ης Μαρτίου 2004 εκπροσωπήθηκαν τέσσερα κόμματα και παρουσίαζε την παρακάτω σύνθεση: 165 βουλευτές εκλεγμένοι με τα ψηφοδέλτια της ΝΔ - κυβερνητική παράταξη, 117 με του ΠΑΣΟΚ - Αξιωματική αντιπολίτευση, 12 με του ΚΚΕ και 6 με του Συνασπισμού.

Οι βουλευτές της ΙΑ' ΣυνόδουΩς Α' Σύνοδος της Βουλής θεωρείται εκείνη που προέκυψε από τις εκλογές του 1974 και ήταν η πρώτη της Προεδρευομένης Δημοκρατίας της Βουλής ορκίστηκαν σε πανηγυρική τελετή στις 18 Μαρτίου και την επομένη εκλέχτηκε το προεδρείο της (19 Μαρτίου). Πρόεδρος εκλέχτηκε η βουλευτής της ΝΔ Άννα Μπενάκη-Ψαρούδα και αντιπρόεδροι οι βουλευτές Σωτήρης Χατζηγάκης (Α' Αντιπρόεδρος, ΝΔ), Γεώργιος Σούρλας (Β' Αντιπρόεδρος, ΝΔ), Ιωάννης Τραγάκης (Γ' Αντιπρόεδρος, ΝΔ), Φίλιππος Πετσάλνικος (Δ' Αντιπρόεδρος, ΠΑΣΟΚ), Παναγιώτης Κοσιώνης (Ε' Αντιπρόεδρος, ΚΚΕ).Τα υπόλοιπα μέλη του προεδρείου (3 Κοσμήτορες και 6 Γραμματείς) εκλέγονται σε κάθε τακτική σύνοδο, ενώ ο πρόεδρος και οι αντιπρόεδροι για όλοκληρη την περίοδο (θητεία) της Βουλής

Κατά τη διάρκεια της θητείας της η σύνθεση της βουλής μεταβλήθηκε ως εξής:
Κοινοβουλευτική ομάδα ΝΔ: 164 Βουλευτές
Κοινοβουλευτική ομάδα ΠΑΣΟΚ: 113 βουλευτές
Κοινοβουλευτική ομάδα ΚΚΕ: 12 βουλευτές
Κοινοβουλευτική ομάδα Συνασπισμού: 6 βουλευτέςΚοινοβουλευτική Ομάδα σχηματίζεται, όταν κάποιο κόμμα έχει τουλάχιστον δέκα βουλευτές. Κοινοβουλευτική Ομάδα μπορεί να συγκροτηθεί και από πέντε μόνο  βουλευτές, εφόσον το κόμμα τους είχε ψηφοδέλτια στα 2/3 των εκλογικών περιφερειών της χώρας 
και 
5 ανεξάρτητοι βουλευτές.
Η παραπάνω σύνθεση έχει προέκυψε μετά από διάφορες μεταβολές. Δηλαδή:

Δήλωση ανεξαρτητοποίησης των βουλευτών Στέφανου Μάνου και Ανδρέα Ανδριανόπουλου του ψηφοδελτίου του ΠΑΣΟΚ και Στέλιου Παπαθεμελή της ΝΔ. 
Διαγραφή από τις τάξεις των αντιστοίχων κοινοβουλευτικών ομάδων των Πέτρου Μαντούβαλου (ΝΔ), Γιάννου Παπαντωνίου (ΠΑΣΟΚ) και Κίμωνα Κουλούρη (ΠΑΣΟΚ).
Απόφαση του εκλογοδικείου και αντικατάσταση του Ανδρέα Ανδριανόπουλου (ανεξάρτητος) με την Αγαθή Βρεττού (ΠΑΣΟΚ).
Αντικατάσταση του παραιτηθέντος Κώστα Σκανδαλίδη (υποψήφιος Δήμαρχος) από τον Γεράσιμο Αρσένη στην Α' Αθηνών. 
Αντικατάσταση του παραιτηθέντος Νικήτα Κακλαμάνη (υποψήφιος Δήμαρχος) από την Μάρω Κοντού (7.1.2007). 
Με απόφαση του εκλογοδικείου η Παρθένα Φουντουκίδου κέρδισε την έδρα που έχασε ο βουλευτής του ΠΑΣΟΚ Γιώργος Πασχαλίδης. Αυτό είχε ως αποτέλεσμα στην Β΄ Θεσσαλονίκης να χάσει την έδρα ο Κωνσταντίνος Ζαχαράκης (ΝΔ) και να την κερδίζει ο Θεοχάρης Τσιόκας (ΠΑΣΟΚ) και ταυτόχρονα να εκλεγεί στις Σέρρες ο Αχιλλέας Καραμανλής και να απωλέσει την έδρα το ΠΑΣΟΚ (Ευστάθιος Κουτμερίδης).

Μερικά αξιοσημείωτα της Βουλής
Σημειώνεται ότι όπου αναφέρεται πόσες φορές είχαν εκλεγεί κάποιοι βουλευτές, αυτό αφορά το χρόνο μέχρι το 2004 και δεν αφορά όλο το χρόνο της καριέρας τους.

Εκτός του Πρωθυπουργού Κ. Καραμανλή συμμετείχαν δυο πρώην πρωθυπουργοί. Επίσης τέσσερις (4) βουλευτές είχαν εκλεγεί ανελλιπώς από το 1974 και μόνο ένας εξ αυτών είχε εκλεγεί και πριν την Δικτατορία.

Ο βουλευτής της ΝΔ Γιάννης Κεφαλογιάννης είναι ο μόνος της παρούσας βουλής που είχε εκλεγεί πριν από την Δικτατορία (1958, 1961, 1963, δεν εκλέχτηκε το 1964) και είχε εκλεγεί σε όλες τις εκλογές μετά το 1974 (1974, 1977, 1981, 1985, 1989, 1989, 1990, 1993, 1996, 2000, 2004). Κατ' επανάληψη υπουργός και υφυπουργός (7). Ο αρχαιότερος βουλευτής της βουλής του 2004.

Ο βουλευτής της ΝΔ Τζαννής Τζαννετάκης είναι πρώην Πρωθυπουργός (1989) και πολλές φορές υπουργός (6) και μια αντιπρόεδρος και είχε εκλεγεί 10 φορές βουλευτής (από το 1977 μέχρι και το 2004).

Ο βουλευτής της ΝΔ Μιλτιάδης Έβερτ είχε εκλεγεί ανελλιπώς από το 1974 (11 φορές) και πολλές φορές υπουργός (5). Την περίοδο 1993-1997 αρχηγός της ΝΔ.

Ο βουλευτής του ΠΑΣΟΚ Απόστολος Κακλαμάνης είχε εκλεγεί ανελλιπώς από το 1974 (11 φορές) και πολλές φορές υπουργός (8). Την περίοδο 1993-2004 πρόεδρος της Βουλής.

Ο βουλευτής του ΠΑΣΟΚ Κωνσταντίνος Σημίτης διετέλεσε πρωθυπουργός από τις 22 Ιανουαρίου 1996 έως τις 10 Μαρτίου 2004. Διατέλεσε 8 φορές υπουργός. Είχε εκλεγεί βουλευτής του ΠΑΣΟΚ από το 1985 ανελλιπώς στην Β΄ Πειραιά (8 φορές).

Ο ανεξάρτητος βουλευτής Στέλιος Παπαθεμελής είχε εκλεγεί ανελλιπώς από το 1974 (11 φορές) και πολλές φορές υπουργός (4).

Σημειώσεις

Εξωτερικοί σύνδεσμοι
Η σύνθεση του Κοινοβουλίου.

Κατηγορία:Βουλή των Ελλήνων